text: Julemanden bringer pakker ud
  21 december 2011 kl. 14.32
  Pakkepost Jan Langholm fra Vejen får mange smil med på vejen i disse dage. Han deler nemlig sine pakker rundt iført julemandskostume.
  Og "julemanden" har travlt. Der bliver flere og flere, som køber årets julegave på internettet.
  
  Vil købe flere gaver på nettet
  Postdanmark har spurgt syd- og sønderjyderne, om det vil købe flere julegaver på nettet. Det gør næste hver tredje. Og 58 pc.t regner med at købe mere end tre julegaver i net-butikker.
  
  Bøger og elektronik
  De mest købte julegaver på nettet i år blandt syd- og sønderjyderne er bøger, elektronik, film og computerspil. Men også legetøj, musik og tøj ligger højt på listen over det, syd- og sønderjyderne netjulehandler. 
  Hvorfor julehandler syd- og sønderjyderne på nettet?:
  70 % handler på nettet fordi de kan gøre det, lige når det passer
  60 % fordi det er billigere
  40 % for at undgå julestress og travlhed i butikkerne
  38 % fordi der er et større udvalg.
  